Sveučilište u Zadru

Odjel za arheologiju

**Fra Lujo Marun**

Seminarski rad iz kolegija:  
Uvod u srednjovjekovnu arheologiju

Mentor: Studentica:

Jure Šućur, prof. Paula Behin

Zadar, 19.10.2013.

**1.UVOD**

Tema ovog seminara je upoznavanje života i djela fra Luje Maruna, jednog od utemeljitelja hrvatske arheologije. Fra Lujo Marun, pravim imenom Stipe Marun, rođen je 1857. godine u Skradinu.[[1]](#footnote-2) Nakon gimnazijskog obrazovanja u Sinju pristupa franjevačkom redu te dobiva redovničko ime Aloysius.[[2]](#footnote-3) Kroatizirana inačica imena Aloysius je Lujo kojom se i sam Marun najčešće potpisivao. Njegov značaj vidi se u realizaciji svojih ideja poput prvog arheološkog muzeja u Hrvatskoj te časopisa “Starohrvatska prosvjeta” koji se još i danas izdaje pod istim nazivom. Zahvaljujući svojoj odlučnosti, ustrajnosti i volji, fra Lujo Marun danas s pravom uvažava status utemeljitelja i velikana hrvatske nacionalne arheologije.

Slika 1: Bista fra Luje Maruna u Kninu

**2.Fra LUJO MARUN**

**2.1. Počeci fra Luje Maruna na području arheologije**

Fra Lujo Marun naklonost prema hrvatskim spomenicima i ostavštvinom stječe tijekom četverogodišnjeg službovanja u Drnišu kada ga posjećuje ravnatelj Franjevačke gimnazije u Sinju koji mu donosi informacije o lokalitetu Cecela.[[3]](#footnote-4) Marun posjećuje lokalitet te nailazi na mnoge ruševine među kojima se nazirao tlocrt velike crkve o kojoj kasnije objavljuje rad. Sljedeći Marunov rad na očuvanju baštine vežemo uz događaj gradnje tračnice preko Knina kada se žurno tražila osoba koja bi nadzirala ovaj projekt. Fra Lujo Marun prije preuzimanja odgovornosti nad lokalitetom[[4]](#footnote-5) osniva “Naročiti odbor za istraživanje hrvatskih starina u kninskoj okolici” koji se sljedeće godine preimenovao u “Promicateljni odbor za izkopine hrvatskih starina”.[[5]](#footnote-6) Marun se, zahvaljujući svojoj naklonosti prema domoljublju, istaknuo kao jedan od najvažnijih ljudi na području istraživanja i očuvanja hrvatske kulturne baštine. Posljedica toga bili su negativni komentari o Marunovom amaterizmu i nesustavnosti, ali sam Šime Ljubić 1890. piše kako je Marun prvi uvidio potencijal u hrvatskoj narodnoj arheologiji o kojoj nije bilo ni riječi do tada, štoviše Ljubić ga ohrabruje u daljnjem radu.[[6]](#footnote-7) Također, o Marunu kao velikom znanstveniku piše i hrvatski povjesničar Ferdo Šišić koji ističe kako su hrabrost i nepokolebiva ustrajnost potrebnije od doktorske diplome i sistematskog kopanja.[[7]](#footnote-8) Marun je znao za svoje stručne nedostatke i nakon što mu je odbijen zahtjev za starinarsko obrazovanje, počinje obilaziti muzeje, konzultira se sa stručnjacima poput Šime Ljubića, Frane Bulića i drugih.[[8]](#footnote-9)

**2.2. Osnivanje muzeja, časopisa i ustrajnost fra Luje Maruna**

Ustrajan i nepokolebljiv,čvrst i odlučan, kakav je već bio Marun, unatoč ne slaganju matičnog muzeja u Splitu, 24.kolovoza.1893. osniva muzejsku knjižnicu te “Prvi muzej hrvatskih starina” u Kninu, kasnije preimenovan u “Muzej hrvatskih arheoloških spomenika.”[[9]](#footnote-10) Zbog gašenja časopisa “Viestnik hrvatskoga arheologičkoga družtva” u kojem je objavljivao svoje radove, Marun odlučuje pokrenuti vlastiti časopis “Starohrvatska prosvjeta” pod uredništvom Ferde Šišića.[[10]](#footnote-11) Početkom 20.stoljeća, nakon što je Knin pripao Italiji, Marun je, protiveći se talijanskoj okupaciji, kratko završio u zatvoru u Italiji, a nakon povratka dolazi živjeti u Split. Ubrzo odlazi u Sinj i započinje sa privatnim poduzetništvom u svezi s rudnicima ugljena,[[11]](#footnote-12) a 1923. godine zbog ovog poslovanja biva isključen iz franjevačkog reda.[[12]](#footnote-13) Za napredak muzeja, Marun uviđa da treba pomoć stručnjaka te neuspješno raspisuje natječaj za stipendiranje studija arheologije, ali odlučuje dati mjesečnu potporu učeniku kiparske škole.[[13]](#footnote-14) Za suradnika 1924. dobiva prof. Šime Urlića koji dolazi raditi u kninsku gimanziju i muzej, no uskoro na njegovo mjesto dolazi Lovre Katić.[[14]](#footnote-15) Nakon smrti Stjepana Radića, muzej gubi podupiratelja, a uskoro nakon toga Marun je udaljen sa položaja upravitelja muzeja te razočaran odlazi u mirovinu.[[15]](#footnote-16) Nakon toga dane provodi sam, ali do smrti ustrajno obilazi i vlastitim novcem financira arheološke lokalitete.[[16]](#footnote-17)

**3. ZAKLJUČAK**

Fra Lujo Marun bio je vizionar koji je svojom ustrajnošću i ljubavi prema starinama postigao uvažen status među znanstvenicima toga doba koji su se bavili sličnim zanimanjima. Od posjećivanja svakog sela na području Dalmacije, a dijelom i na području Like i jugozapadne Bosne[[17]](#footnote-18) do terenskog dokumentiranja, vođenja dnevnika te konzervacije predmeta u muzej, Marun iskazuje odlučnost i volju na kakvu se rijetko nailazi. Poznato nam je kako je Marun isključen iz franjevačkog reda, no uz njega vežemo i još neke kontroverze poput napada na samog Maruna, gdje je bio prisiljen koristiti i revolver.[[18]](#footnote-19) Marun je neprestano učio i nadograđivao svoje znanje, trudio se i oko traženja financijskih sredstava, njegova predanost arheologiji može biti primjer mnogim znanstvenicima jer je on u svakom projektu težio jednom iskonskom cilju, cilju očuvanja hrvatske kulture.

**4.LITERATURA:**

Zekan, M., 2008.- Mate Zekan, *Vizionarova misija*, Split.

Zekan, M., 2009.- Mate Zekan, Četiri velikana hrvatske nacionale arheologije, u: Hekman Jelena (ur.), *Hrvatska arheologija*, Zagreb, 237.-249.

Muzej hrvatskih arheoloških spomenika,2013.- Povijesni pregled,

<http://www.mhas-split.hr/omuzeju/povijesnipregled/tabid/57/Default.aspx> (19.10.2013.)

Marun, L., 1998.- Lujo Marun, *Starinarski dnevnici*, Split.

**ILUSTARCIJA:**  
Slika 1:

<http://hr.wikipedia.org/wiki/Datoteka:Fra_Lujo_Marun_Kninska_tvrdjava_05082011_063.jpg>

(20.10.2013.)

1. M. Zekan, 2009, 237. [↑](#footnote-ref-2)
2. M. Zekan, 2009, 238. [↑](#footnote-ref-3)
3. M. Zekan, 2009, 238. [↑](#footnote-ref-4)
4. M. Zekan, 2008., 7.-8. [↑](#footnote-ref-5)
5. M. Zekan, 2009, 23. [↑](#footnote-ref-6)
6. M. Zekan, 2008, 14. [↑](#footnote-ref-7)
7. M. Zekan, 2008, 15. [↑](#footnote-ref-8)
8. M. Zekan, 2009, 241. [↑](#footnote-ref-9)
9. Muzej hrvatskih arheoloških spomenika, 2013. [↑](#footnote-ref-10)
10. M. Zekan, 2009, 243. [↑](#footnote-ref-11)
11. M. Zekan, 2008, 40. [↑](#footnote-ref-12)
12. M. Zekan, 2008, 43. [↑](#footnote-ref-13)
13. M. Zekan, 2009, 245. [↑](#footnote-ref-14)
14. M. Zekan, 2009, 245. [↑](#footnote-ref-15)
15. M. Zekan, 2009, 247. [↑](#footnote-ref-16)
16. M. Zekan, 2009, 247 [↑](#footnote-ref-17)
17. Zekan, M., 2008, 12. [↑](#footnote-ref-18)
18. Marun, L., 1998, 86. [↑](#footnote-ref-19)